**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**98/2019. (III.28.) Kt. számú**

**határozata**

**a Tiszavasvári Önkormányzati Tűzoltóság állományának bérrendezéséről**

Tiszavasvári Város Önkormányzata Képviselő-testülete megtárgyalta a Tiszavasvári Önkormányzati Tűzoltóság állományának bérrendezéséről szóló előterjesztést és az alábbi határozatot hozza:

1.)Felkéri a polgármestert, hogy a Tiszavasvári Önkormányzati Tűzoltóság bérrendezésére vonatkozó megkeresését a határozat melléklete szerinti tartalommal küldje meg dr. Pintér Sándor belügyminiszter úr részére.

2.) Felkéri a polgármestert, hogy a testület határozatáról tájékoztassa Németh Zoltánt, a Tiszavasvári Önkormányzati Tűzoltóság tűzoltóparancsnokát.

**Határidő**: azonnal **Felelős**: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

***a 98/2019. (III.28.) Kt. sz. határozat-tervezet melléke:***

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax: 42/275-000 e-mail: tvonkph@tiszavasvari.hu

**Ügyiratszám:**TPH/1265-8/2019 **Tárgy:** kérelem a Tiszavasvári

**Ügyintéző:** Palló Tamás Önkormányzati Tűzoltóság

bérrendezésére

**Melléklet:** tájékoztató dokumentum a

Tiszavasvári Önkormányzati Tűzoltóság

működéséről és pénzügyi helyzetéről,

Tiszavasvári Város Önkormányzata

Képviselő Testületének 55/2019.(II.14.)

Kt. számú határozata

**Belügyminisztérium**

**dr. Pintér Sándor Belügyminiszter Úr részére**

**1903 Budapest**

**Pf.: 314.**

**Tisztelt Belügyminiszter Úr!**

Tiszavasvári Város Önkormányzatának Képviselő-testülete arról döntött 55/2019.(II.14.) Kt. számú határozatában, hogy írásos megkereséssel él az illetékes szerv irányába a Tiszavasvári Önkormányzati Tűzoltóság állományának bérrendezésének vonatkozásában. A testület felkérte Németh Zoltán tűzoltóparancsnokot, hogy egy tájékoztató dokumentumban összegezze a szervezet működését és pénzügyi helyzetét, melyet levelemhez csatolok. Ebből kiderül, hogy az önkormányzati tűzoltósággal szemben támasztott szakmai és technikai követelmények szinte azonosak a hivatásos tűzoltókéhoz, ám bérezésükben jelentős eltérések tapasztalhatóak.

Megállapítható továbbá, hogy az önkormányzati tűzoltóság rendelkezésére álló bevételi források és várható kiadások alapján a szervezet léte is veszélybe kerülhet az elkövetkezendő években.

Településünk nagyra becsüli az önkormányzati tűzoltóság áldozatos munkáját, és ahogy a tájékoztató dokumentumban is olvasható, működésük létfontosságú városunk és a környező települések számára is. Azonban az önkormányzat anyagi helyzete nem teszi lehetővé, hogy további támogatást biztosítson az önkormányzati tűzoltóság részére. Magyarország központi költségvetéséről szóló 2018. évi L. törvény 44.§ (c) pontjában a következő szerepel: *„a tárgyévet megelőző év normatív támogatás elszámolásából bevételként visszatérülő összeg a katasztrófák elleni védekezésért felelős miniszter egyedi döntése alapján az önkormányzati tűzoltóságok működési kiadásainak finanszírozására használható fel.”*

Az idézett jogszabályra való tekintettel kérem Tisztelt Belügyminiszter Urat, hogy vizsgálja meg az önkormányzati tűzoltóság számára nyújtott normatív támogatás összegének emelési lehetőségeit.

Tiszavasvári, 2019. március 22. Szőke Zoltán

polgármester







